הוועדה לענייני ביקורת המדינה, כנסת 20, פרוטוקול מספר 32, 2015-10-13 11:20

קארין אלהרר: בוקר טוב לכולם.

קארין אלהרר: קשה להגיד שבוקר טוב עובר על מדינת ישראל.

קארין אלהרר: בתחילת הדיון אני רוצה לשלוח תנחומים למשפחות ההרוגים מהאירועים של הבוקר ולאחל החלמה מהירה לפצועים.

קארין אלהרר: נדמה שהמתקפה הזאת התחילה והיא לא נפסקת.

קארין אלהרר: עוד פצוע ועוד פצוע ואזרחים שמצטרפים למעגל פעולות האיבה, משפחות שמצטרפות למעגל השכול ואזרחים שמצטרפים למעגל הפחד.

קארין אלהרר: הפך להיות מאוד מפחיד להסתובב ברחוב, לעלות על אוטובוס, ואפילו לרכב על אופניים.

קארין אלהרר: ילד שרכב על אופניו.

קארין אלהרר: המצב הזה הוא באמת אחרי איזושהי הידרדרות שחלה והתחילה כבר לפני כמה חודשים.

קארין אלהרר: יכול להיות שאפשר היה לצפות את זה, אבל זה באמת לדרג המדיני להיערך לזה מבחינת התארגנות.

קארין אלהרר: הדיון היום הוא דיון שקודם כל מחזק את משטרת ישראל ואת הכוחות שנמצאים בשטח.

קארין אלהרר: אני רוצה בשם אזרחי מדינת ישראל להודות לכם על העבודה המאומצת.

קארין אלהרר: אני יודעת שאלה לילות כימים, פשוטו כמשמעו.

קארין אלהרר: כמובן אני רוצה גם להודות לאזרחים עצמם שמגלים בכל יום ממש מופת.

קארין אלהרר: אנשים שללא חת מגנים אחד על השני והדבר מבורך.

קארין אלהרר: אני חושבת שהמטרה של הדיון היום היא באמת לברר עד כמה למשטרה באמת יש את הכוחות להתמודד, גם תקציבית וגם תכנונית.

קארין אלהרר: שמענו שהיו גיוסים נוספים.

קארין אלהרר: מצד שני שמענו את ראש עיריית פתח תקווה שאומר שאין מספיק כוחות והיום בפתח תקווה חסרים לי אנשי המשטרה.

קארין אלהרר: חשוב להגן על המוקדים שהם לכאורה מועדים לפורענות אבל כולנו מבינים, במיוחד אחרי הבוקר הזה, שאין מקום שהוא מועד יותר או מועד פחות אלא כולם חשופים.

קארין אלהרר: אני בהחלט ארצה לשמוע את ההתייחסות של הכוחות בשטח.

קארין אלהרר: מבחינה כספית, האם הוקצו לכם מספיק כספים, האם אתם מרגישים שאתם ערוכים בצורה מספקת, ובכלל, נתונים כדי להבין היכן אנחנו עומדים, אזרחי מדינת ישראל.

< שמעון נחמני: בוקר טוב.

< שמעון נחמני: אני מתנצל על האיחור.

< שמעון נחמני: אני רמ"ח המבצעים של משטרת ישראל.

< שמעון נחמני: אחת הסיבות לאיחור היא שהיה לי מאוד קשה לצאת מחדר המצב או מחדר המבצעים שלנו ולהגיע לכאן כי אירוע רדף אירוע.

< שמעון נחמני: התחלנו את הבוקר, כפי שציינת, עם מספר אירועים קשים מאוד ועדיין יש איזשהו אירוע שמתפתח במרדף אחר מעורבים במספר אירועים.

< שמעון נחמני: אני לחלוטין מסכים אתך שהמציאות בחוץ קשה.

< שמעון נחמני: אבל לצד זה חשוב לציין כמה דברים שנעשים או אם תרצו, ברשותכם, אני אציג לכם בקצרה את המצב מתחילתו ועד עכשיו והיכן אנחנו כמשטרה עומדים אל מול המצב הזה.

< שמעון נחמני: בהמשך אני גם אענה על השאלה התקציבית או על עניין הפערים באמצעים.

< שמעון נחמני: אנחנו למעשה מה-13 בספטמבר נמצאים במתיחות רבה בכל מה שקשור סביב הר הבית, החמרה במצב הביטחוני שבאה לידי ביטוי בריבוי אירועי פח"ע והפס"ד בכל רחבי הארץ ואנחנו רואים את זה בהתגברות מה-13 לספטמבר בצורה שונה.

< שמעון נחמני: אני יכול לומר שאנחנו בשנה האחרונה, מאירוע רצח הנער מוחמד אבוחדר בשובו אחים, אנחנו נמצאים באיזשהו מצב של דריכות גבוהה סביב מערכי הבט"ש.

< שמעון נחמני: משטרת ישראל נמצאת במצב ובהיערכות כבר כשנה במגן 3, מערכי בט"ש מורחבים שזה אומר מצב כוננות מחייב עם התייחסות למערכי בט"ש בפח"ע.

< שמעון נחמני: מרבית האירועים שאנחנו מדברים עליהם מה-13 בספטמבר, במאפיינים שאנחנו רואים עם ההתגברות הקיימת, אנחנו רואים אותם כשהם חוצים מחוזות, בעיקר בירושלים, בערים מעורבות ובמרכזי ערים אותם אני אפרט בהמשך.

< שמעון נחמני: המאפיינים העיקריים של אירועי פח"ע שאנחנו מזהים אותם בשטח, ברובם כוללים את המחבל הבודד שיש לו העדפה לפיגוע דקירה והוא גם מעדיף לדקור את היהודי או את החיילת או את השוטר או איש הביטחון באשר לזיהוי שלו.

< שמעון נחמני: אני גם אדבר קצת על המאפיינים של המפגע הבודד, כדי לתת לכם מבט מול מה אנחנו מתמודדים.

< שמעון נחמני: אירועי הפס"ד, ברובם מתקיימים במרכזי ערים מעורבות ובכפרים, בדגש על ירושלים, נצרת, חיפה, מחוז צפון, כביש 65 וגם בגזרת יפו-תל אביב.

< שמעון נחמני: אנחנו רואים את זה גם בריכוז האירועים, ובקו התפר, בכניסות לערים הפלשתינאיות כשאנחנו מדברים בעיקר משועפט, מחסומים, עופר ובמעברים.

< שמעון נחמני: בעיקר האירועים סביב ההפס"ד מתמודדים השוטרים בלחימה רציפה ועיקשת מול מפרי סדר באירועים חמורים, ואני לא מציין את ההפגנות החוקיות וגם את אלה שאינן חוקיות, אבל עדיין הן בגדר הלגיטימי והמסודר יחסית.

< שמעון נחמני: אני מדבר על אירועי ההפס"ד הקשים של הפס"ד, לאומני חמור שיש בו אלמנטים של הפעלת אמצעים כנגד הכוחות וגם חסימות כבישים, שם אנחנו מתמודדים בדגש על זריקות אבנים, הפעלת זיקוקים על הכוחות, ירי לעבר כוחות, הפעלת בקבוקי תבערה, הבערת צמיגים וחסימת צירים.

< שמעון נחמני: על בסיס המודיעין שקיים אצלנו ועל בסיס הערכה קיימת, התקבלה בממשלה החלטה – ואני מציין אותה – להגדיר את המוראביטון והמוראביטאת כהתאגדות בלתי חוקית ומחוץ לחוק.

< שמעון נחמני: אלה המאיצים המרכזיים.

< שמעון נחמני: עלייה להר הבית, כל הנושא של תחילת חגי תשרי, התגברות הכניסה להר הבית, היו חלק מהמאיצים שהביאו לפרובוקציות שהחלו משני הצדדים.

< שמעון נחמני: ההכרזות על יום זעם, יום הכיפורים שהפך מבחינתם ליום לשיבוש, הקריאה לעלות בחול המועד סוכות מהכפרים לתוך ירושלים באוטובוסים מאורגנים ולשבש את מהלך החג של היהודים וההתססה הקיימת דרך פלגים באיסלאם שיש להם עניין ואני מדבר במעגל הפנימי אצלנו, הפלג הצפוני, שהיה לו עניין להוציא את כל הקריאות להסתה וקריאה למחאות כדי להבעיר את השטח כפי שאנחנו מזהים.

< שמעון נחמני: אנחנו יכולים לומר שהר הבית היה מוקד והוא עדיין הפרובוקציה באמרה של הצד השני שהוא הסיבה והקטליזטור המרכזי שהביא למחאות אבל במציאות על פני השטח הדברים שונים לחלוטין מכפי שהם מוצגים על ידי הצדדים וגם את זה אני אפרט בהמשך.

< שמעון נחמני: מאורעות ספטמבר והצהרות אבו מאזן שהיו באותם מועדים, בסמיכות לאותם תאריכים עליהם אני מדבר, יצרו גם את הלבה שהביאה את המחאות ואת האירועים החוצה.

< שמעון נחמני: פעולות שמשטרת ישראל ביצעה.

< שמעון נחמני: למעשה לאורך הזמן, גם כמכין, אנחנו נמצאים יחד עם צה"ל ויחד עם השב"כ גם בהיבט המודיעיני מזה כשנה, בהכנות שאנחנו קראנו לפקודה המשולבת הזאת ארץ אבות.

< שמעון נחמני: נמצאים בהכנות לאירועי הפס"ד רב זירתיים, כולל ניתוח מודיעין לאורך התקופה.

< שמעון נחמני: אנחנו סיימנו הכנות לקראת סוף יולי, כך שמבחינתנו משטרת ישראל הכינה את עצמה.

< שמעון נחמני: המודיעין הצביע לנו על מספר תאריכים שיכולים להיות תאריכים בהם יהיו מחוללי הפס"ד ברמה הארצית ולכן משטרת ישראל – גם צה"ל וגם השב"כ – הייתה די מוכנה למערכה.

< שמעון נחמני: הפעולות המרכזיות שביצענו.

< שמעון נחמני: למעשה הכנסנו יותר שוטרים לתוך אותן נקודות חיכוך שציינתי בדגש על אותן ערים ועל אותם כפרים ומקומות בהם יש הפס"ד.

< שמעון נחמני: תוגבר המערך בעיר ירושלים.

< שמעון נחמני: העיר ירושלים למעשה, כפי שציינתי, מה-26 באוקטובר 2014, המחוז מתוגבר ב-800 שוטרים.

< שמעון נחמני: לאור המציאות, מה-13 בספטמבר המחוז מתוגבר באלפיים שוטרים, גם לאור החלטת השר לביטחון פנים, ראש הממשלה וממלא מקום המפכ"ל.

< שמעון נחמני: המציאות הזאת לתגבר את המחוז אכן באה על חשבון שאר המחוזות.

< שמעון נחמני: משטרת ישראל קטנה עם משימות גדולות והיא עושה את הכול עם רצון להצליח בכל וכך זה קורה.

קארין אלהרר: עד כמה ניתן להמשיך בהתנהלות כזאת?

קארין אלהרר: חשוב לי לומר.

קארין אלהרר: אני לא חושבת שיש מישהו בחדר הזה שבא לתת עצות מקצועיות לדרג הביצועי ובירכתי אתכם בתחילת הדברים שלי.

קארין אלהרר: אני חושבת שבאמת אתם ראויים לכל השבחים.

קארין אלהרר: אני מנסה להבין זה האם הגורמים המדיניים – הממשלה – הבינו את הדברים מלכתחילה ונערכו.

קארין אלהרר: הרי באיזשהו שלב היה די ברור לאן זה מוביל.

קארין אלהרר: האם הייתה היערכות שהיא היערכות מספקת?

קארין אלהרר: זה הדבר הראשון שאני רוצה להבין.

קארין אלהרר: הדבר השני.

קארין אלהרר: אני מניחה שלא ברור לאף אחד עד מתי אנחנו יכולים להמשיך בסיטואציה כזאת והשאלה היא איך המשטרה נערכת להתמודדות שיכולה להיות ארוכה יותר ממה שהיינו רוצים שיהיה.

קארין אלהרר: היינו רוצים שזה יסתיים היום אבל זה יכול להסתיים בעוד חודש.

קארין אלהרר: איך אתם נערכים לדבר הזה?

<שמעון נחמני: לשאלתך בהיבט של היערכות מקדימה ומספקת.

<שמעון נחמני: אני יכול לומר שנעשו הערכות המצב באופן שוטף, הוצגו תכניות לדרג המדיני וגם ברמת המשרד לביטחון פנים וגם ברמה של ממלא מקום המפכ"ל, הדרג הפנימי הבכיר במשטרה.

<שמעון נחמני: ההחלטות שהתקבלו היו להסתכל על ההיערכויות במספר מדרגים.

<שמעון נחמני: לאורך כל הזמן פעלנו במדרגים, הן בהפעלת האמצעים, הכוחות, ובדרך גם נעשו שינויי חקיקה וגם שינויי נהלי פתיחה באש בצורה רציפה ועקבית, ניתנו גם החלטות מזרזות ביצוע בכל מה שקשור לצווי הריסה של בתי מחבלים ונקיטת אמצעים.

<שמעון נחמני: ציינתי גם את המוראביטון והמוראביטאת בהיבט של הוצאתם מהחוק.

<שמעון נחמני: נקיטת אמצעים בכל מה שקשור לקביעת מדיניות לגבי הר הבית וכנגד זורקי האבנים עם ההחמרות שנעשו, שזה צעד מאוד חשוב שנעשה גם מצד הדרג המדיני שליווה את כל השלבים בהיבט של ההתפתחות בצורה יפה ויוצאת מן הכלל.

<שמעון נחמני: לנו כגורם אכיפה, אנחנו יכולים לומר שאנחנו הולכים כמעט באותו צעד אל מול המשימות וזה די ברור לנו.

<שמעון נחמני: אני אומר את זה בצורה חד חד-ערכית בהיבט שלנו.

<שמעון נחמני: זה כולל גם את הוראות הפתיחה באש עם החידודים ועם השינויים שנעשו לאור שינויי המצב בזירות אתן אנחנו מתמודדים.

<שמעון נחמני: הערכות המצב וגם המודיעין ניבא לנו בדיוק את המצב ההדרגתי אליו נכנסנו וגם את המצב הקיצון כי איום הייחוס היה לנו לאורך כל הזמן כאיום שמחייב אותנו למוכנות מלאה.

<שמעון נחמני: לכל זה ניתנה חליפה מלאה במוכנות המבצעית של משטרת ישראל בצורה יסודית ועקבית.

<שמעון נחמני: נכון שבמהלך הדרך עלו צרכים להצטיידות ורכש, גם בכלל משטרת ישראל ובמחוז ירושלים בפרט, שם יש תכנית שאושרה על ידי האוצר והיא כרגע בעבודת מטה לחיזוק המערך הביטחוני בעיר ירושלים על כל המרכיבים.

קארין אלהרר: זה כבר אושר על ידי האוצר?

<שמעון נחמני: זה אושר.

<שמעון נחמני: כרגע זה בעבודת המטה.

<שמעון נחמני: יש אישור.

קארין אלהרר: מה זה אומר?

<שמעון נחמני: עבודת המטה היא עבודה שלמעשה מכינה.

<שמעון נחמני: יש אישור התחלתי להניע תכנית מבצעית, הולכים ומנתחים את הצרכים המבצעיים בשטח, לדוגמה, הקמת מרחב מעטפת, הקמת מערך מצלמות לאורך צירים, תגבור המערכים, הוספת מערכי כוח אדם ואמצעים ליחידות הקיימות כדי לייצר מענה לתרחיש הקיצון גם כשהוא יקרה בעיר ירושלים.

<שמעון נחמני: אפשר לומר שלתכנית הזאת, לחלק הזה, יש מענה טוב עתידי שהוא יקרה.

<שמעון נחמני: יחד עם זאת, גם לאור המצב אליו נקלענו, הנחה ראש הממשלה להקצות תקציבים למשטרת ישראל להשלמת הפערים הקיימים בהצטיידות.

<שמעון נחמני: אותם פערים שאנחנו מדברים עליהם הם ציוד מיגון, סוגי רכישת אמצעים ונשקים, הפעלת הכוח, ואני אפרט אותו ואני גם אתייחס לסוגיה שהעלית לפני כן בהיבט של אותו ראש עיר בפתח תקווה, מה הוא חש ומה הוא יחוש מחר.

<שמעון נחמני: יש שינויים לאור ההחלטה המדינית להפעיל מערכי מילואים כדי להביא יותר שוטרים לאותם מרכזי ערים ולייצר תחושת ביטחון בקרב האוכלוסייה, גם כאשר זה לא בירושלים וגם לא בערים המעורבות.

<שמעון נחמני: לייצר מערך בפריסה ארצית רחבה יותר.

<שמעון נחמני: אני יכול לומר שהתכנית, גם לרכש וגם לאמצעים – וקיים שיתוף פעולה מלא מול האוצר עם שיתוף של המשרד לביטחון פנים בכל מה שנדרש בהוספת תקציב לצורך רכישה – יש תכנית שהוגשה.

<שמעון נחמני: אני לא רוצה לזרוק כאן מספרים אבל אני יכול להגיד שזה נאמד כמעט במספר של עשרות מיליוני שקלים.

<שמעון נחמני: תכנית סדורה לרכש מידי, להוספת אמצעים בדגש על אמצעי האלפא לצורך תגבור המערך הלוחם בשטח.

<שמעון נחמני: סוגיית פלוגות המילואים שהיא למעשה גם סוגיה ממומנת תקציבית.

<שמעון נחמני: החליט הדרג המדיני – ראש הממשלה, שר הביטחון, ממלא מקום המפכ"ל, השר לביטחון פנים – שנכנסים למהלך הזה.

<שמעון נחמני: הוא היה אצלנו בתכנית האב כמדרג.

<שמעון נחמני: המדרג הזה הופעל.

<שמעון נחמני: אפשר לומר שהמדרג הזה, נתנו לו סימון דרך בתכנית העבודה והוא מתבצע בימים אלה בצורה מלאה.

קארין אלהרר: אתם מצליחים לגייס?

<שמעון נחמני: כן.

<שמעון נחמני: אני אומר את זה לשמחתי.

<שמעון נחמני: יש התנדבות של אותם לוחמים מילואימניקים לעשייה, מתוך הבנה סולידרית במציאות המדינה.

<שמעון נחמני: אנחנו ראינו אתמול בקריאות שלפני החיוג אליהם, הם חייגו כדי להתנדב ולהירשם כי הם רוצים להיות במערכה.

<שמעון נחמני: זה נותן לנו למעשה נדבך חשוב מאוד בהשלמת ההיערכות בעיר ירושלים ומאפשר הוצאת כוחות בחזרה לאותם מרכזי ערים, לאותם מחוזות, מרחבים ותחנות הקצה כדי להשלים את מערך הבט"ש במלואו.

<שמעון נחמני: עוד לציין שבצו 8 גייסו למעשה 16 פלוגות שהן פלוגות לוחמים שיש להם רמת מקצועיות גבוהה מאוד.

<שמעון נחמני: יש להם גם חליפת אמצעים מלאה להתמודד עם כל מתאר התרחישים אתו אנחנו מתמודדים היום בשטח.

<שמעון נחמני: מרביתם הם שוטרי מג"ב שהשתחררו לאחרונה, כך שניתן לראות בהרכב הזה כהרכב מקצועי מוכשר וחזק שיכול לתת מענה נוסף.

<שמעון נחמני: עיקר הכוח הזה יוכנס ברובו לירושלים ולערים.

<שמעון נחמני: בירושלים הוא נכנס כדי לשחרר כוחות חזרה לתוך התחנות.

<שמעון נחמני: בחלקם כבר השתחררו.

<שמעון נחמני: אני אמון על התכנית של הפעלת הכוח הזה ואני אומר בבטחה שכבר שני שליש מהכוח של אותן תחנות הוחזר לתחנות במטרה לחזק אותן ולייצר טבעת של מערך אבטחה חזק אל מול התרחישים הצפויים.

<שמעון נחמני: בסך הכול, עם השלמת כלל פלוגות המילואים שגויסו ביום חמישי, אנחנו נמצא את עצמנו למעשה עם גיוס של 1,400 שוטרי מילואים או לוחמי מילואים שמצטרפים למערכה ויסייעו כמכפיל כוח מאוד חשוב למשטרת ישראל.

<שמעון נחמני: פנינו לאן.

<שמעון נחמני: אני יכול לומר שאנחנו מוכנים ככל שנידרש לעמוד באותה היערכות מתוך הבנה, גם של המפקדים, גם של הארגון וגם של השוטר הבודד בקצה, שאנחנו כאן עושים את מה שנדרש מאתנו כמגני חוק, כשומרי חוק, כשומרי המדינה ועושים את זה אפשר לומר בלהיטות יתרה.

<שמעון נחמני: כולם להוטים למשימה, עם רצון רב וכשאנחנו כמערך שמתכנן, אורך הרוח שלנו, אורך הנשימה במערכים, אני יכול לומר בצורה ברורה שאנחנו הכנו את עצמנו ככל שנדרש.

קארין אלהרר: מתי בעצם כוחות המילואים יהיו בשטח?

<שמעון נחמני: המנות הראשונות כבר הגיעו.

<שמעון נחמני: חמש פלוגות כבר הוצגו.

<שמעון נחמני: עד ליום רביעי אנחנו מסיימים 13 פלוגות וביום שישי, לקראת כניסת השבת, לכל המאוחר ביום ראשון - כדי לאפשר להם לסיים את האימון וחזרה למשפחה לפני תעסוקה – אנחנו משלימים את הכול.

<שמעון נחמני: זה למעשה נותן לנו מערך מלא שפרוס ברובו גם בעיר ירושלים וגם בערים על בסיס כוחות מיוחדים שפועלים בערים, כוחות יסמ"ג, כוחות של בתי הספר, כוחות מילואים, וכך למעשה אנחנו בונים את עצמנו ככל שנידרש.

<שמעון נחמני: אני רוצה לומר שגם בראייה התקציבית הגישה משטרת ישראל לאוצר את ההסתכלות בטווח הקרוב ובטווח הרחוק.

<שמעון נחמני: אם נידרש לשנה, מה המשמעויות, ואם נידרש לחודש, מה המשמעויות.

קארין אלהרר: יש לכם מספיק כוח אדם במידה והאירועים האלה ימשיכו?

<שמעון נחמני: אני יכול לומר כן, כי אנחנו בנויים מתוך איזושהי הבנה שהכוח עובד חמישים אחוזים במשימות וחמישים אחוזים במנוחה ומסתכלים בראייה רחוקה.

<שמעון נחמני: אני יכול לתת דוגמה את צוק איתן, אז עבדנו 56 ימים ברצף אל מול מציאות וידענו לשמור על אורך נשימה ארוך ולעמוד בכלל המשימות.

קארין אלהרר: כלל המשימות, כמובן מעבר לאירועים הנוראיים האלה שהגיעו לפתחנו, יש גם את השוטף הכללי של משטרת ישראל.

קארין אלהרר: איך מתארגנים לכל ביחד?

<שמעון נחמני: אנחנו בונים את המערכים במספר איגודי כוחות.

<שמעון נחמני: יש לנו איגוד כוח – אם אני אתן לך דוגמה – בתחנה.

<שמעון נחמני: יש כוח שמטפל בשוטף.

<שמעון נחמני: המענה ל-100, האישה שמגיעה להגיש תלונה ותהיה חוקרת שתקבל אותה בלי זמן המתנה ארוך וקריאות לאירועים באשר הם עם מענה מידי.

<שמעון נחמני: יתכן שיתווספו עוד דקה או שתיים אבל לא פחות מהזמן הסביר לתגובה לאירוע.

<שמעון נחמני: מערך בט"ש פרוס בכל תחנה עם קצין שמלווה ועם כוח בט"ש מוגדר למקומות הומי קהל ומענה לאירועים, אירועים תחת כיפת השמים, בצורה מלאה.

<שמעון נחמני: מבחינתנו אנחנו רואים שאם אנחנו יודעים לשמר בעיקר את האירועים בירושלים, בתוך הערים, לשמור על השגרה ולתת מערך בט"ש ולהסתכל על מוקדי החיכוך – שזה בצפון, בירושלים ובאיו"ש בשיתוף עם צה"ל – אנחנו לא רואים כרגע בעיה לעמוד אל מול המשימות.

<שמעון נחמני: כוח מג"ב שמצטרף אלינו הוא כוח חשוב ביותר, הוא תוסף מאוד מכפיל כוח אל מול האתגרים וכמו שאני מבין את הדברים הוא גויס בצו 8 וככל שיידרש הוא יתייצב ויעמוד אל המשימות.

<שמעון נחמני: חשוב עוד לציין במרכיבי העבודה שהוחלט בהחלטה ארגונית על ידי ממלא מקום המפכ"ל להקים מפקדת צירים שהיא למעשה ממפה את כל הצירים במדינת ישראל, את הצירים הבעייתיים בהם יש כוונה או רצון או התרחשות ראשונה או שנייה לזריקת אבנים, למכשולים בדרך, לבקבוקי תבערה, קרי כביש 6 ועוד.

<שמעון נחמני: בנינו מערכים חכמים במפקדות שהוגדרו מראש.

<שמעון נחמני: אתמול אושרה הפקודה, האמצעים, והיום התחילה העבודה בצירים.

<שמעון נחמני: זאת מפקדה שלמה.

<שמעון נחמני: מפקדת כוחות מיוחדים שמונה גם את היחידה האווירית, גם את יחידות הימ"מ, יחידות מיוחדות שפועלות בראייה ארצית ומגיבות מהר לאירועי משבר וקיצון בפריסה ארצית ורחבה עם זמן מידי.

<שמעון נחמני: מפקדת אח"מ שהיא למעשה אמורה לאסוף את הראיות בכל קצה של אירוע, לייצר ראיות או תשתית להפללה ולהמשיך את הליך הטיפול אל מול בית המשפט בנחישות, בהתאם למדיניות שהוגדרה לנו, בחוסר סבלנות לאלימות וכך הדברים נעשים כמקשה אחת משלימה.

<שמעון נחמני: ציינתי שמשטרת ישראל נמצאת בהיערכות של מגן 3 פעם ג', שבהגדרות שלנו זאת היערכות אחת לפני היערכות חירום מלאה של פעם ד', כך שאנחנו מצויים בהפעלת כוח בצורה נכונה ומושכלת מאוד אל מול האירועים.

<שמעון נחמני: די ברור לנו שהשוטר במקום לעבוד תשע וחצי שעות, אנחנו גם רואים את זה, עובד במשמרת בין 11 ל-12 שעות וכשאתה שלח אותו, הוא אומר שהוא מתנדב ונשאר.

<שמעון נחמני: הוא מרגיש את השליחות שלו בעשייה ואנחנו רואים את זה הרבה.

<שמעון נחמני: הוצאנו שוטרים מהמטות, מהמטה הארצי, ממרכזים בהם היו שוטרי מטה - שבעבר שירתו גם כשוטר ייעודי, שוטר מבצעי – והוצאנו אותם למשימות בשטח.

<שמעון נחמני: גם זה מהווה מכפיל המחוזות.

<שמעון נחמני: יש לנו כ-250 שוטרים כאלה שהוכנסו לתוך המחוזות כמכפיל מסייע במחוז.

<שמעון נחמני: הדבר הזה כשלעצמו מייצר תוספת ליחידות בקצה.

<שמעון נחמני: הייתי מאוד רוצה לציין בפניכם מול מה אנחנו מתמודדים.

<שמעון נחמני: אנחנו מתמודדים מתוך הבנה שאין לנו כרגע מודיעין שיודע לכסות את המפגע הבודד הזה.

<שמעון נחמני: המפגע הבודד שקם בבוקר ומחליט את ההחלטה או שהוא מסיים את בית הספר אם הוא קטין או שהוא לא מגיע לבית הספר אלא יוצא ועושה את הפיגוע, הוא עושה זאת מבלי איזושהי הכוונה ישירה, מבלי היכולת לכסות אותו מודיעינית.

<שמעון נחמני: חלק ניכר מהמפגעים היו בעבר בזירות, או בזירות פיגוע, והם מכירים את זירות הפיגוע.

<שמעון נחמני: הם שמעו, הם שמעו הטפה, הם שמעו פחות או יותר על איך עושים אירוע או התעניינו איך מבצעים אירוע, קיבלו הדרכה כזאת דרך האינטרנט וכולי.

<שמעון נחמני: חלק מהמפגעים למעשה את רוב הפיגועים עושים בסביבת המגורים שלהם.

<שמעון נחמני: במרביתם.

<שמעון נחמני: אנחנו רואים את זה בירושלים, אנחנו רואים את זה במרכז הארץ ואנחנו רואים את זה גם בצפון.

<שמעון נחמני: כל הזירות אליהן הם הגיעו, הם לא הגיעו לזירות של האדם הבודד, בעיקר למקומות הומי קהל, לשווקים, לרחוב העמוס והסואן, לקניונים, לתחנות אוטובוס.

<שמעון נחמני: שם למעשה ראינו אותם.

<שמעון נחמני: הוא בודד, הוא פועל לבד, הוא מקבל החלטה לבד ולעתים הוא רוכש את הסכין ולעתים הוא לוקח אותה מהמגירה במטבח והוא מחליט לעשות את זה והוא עושה את זה.

<שמעון נחמני: כך שהיכולת שלנו לצוד אותו עוד לפני יציאתו, היא קשה מאוד אבל כן אנחנו יודעים וגילינו מתוך הלקחים של האירועים האחרונים לייצר סמ"חים, שזה סימני זיהוי מחשידים, לגבי אותו חשוד שאותם אנחנו מנסים בזירה, בפריסה שלנו, לאתר.

קארין אלהרר: בעניין הזה בדיוק הדיון הבא בוועדה, הנושא של הרשתות החברתיות באינטרנט.

קארין אלהרר: יש לכם איזושהי יחידת ניטור?

קארין אלהרר: הרי יש המון הסתה שהיא דרך הרשת.

קארין אלהרר: האם אתם ערוכים במובן הזה?

קארין אלהרר: זה אולי יכול לנסות ולעצור את המפגע הבודד שמשתתף.

<שמעון נחמני: אני אומר רק בקצרה כי אם יש על זה דיון, גם ירחיבו על כך וזה מעניין מאוד.

<שמעון נחמני: לוחמי הסייבר במשטרת ישראל בשילוב שב"כ ויחידות מיוחדות שאני מנוע מלפרט אותן, פועלים גם ברשתות בצורה רחבה.

<שמעון נחמני: אני כראש מחלקת המבצעים שמקבל את האירוע שמגיע מאותה מודיעה ברשת או מאותה יחידה על איתור או על מצב של ציד של אירוע שכזה שמגיע באינטרנט, אני מתרגם את זה לפעולה מבצעית ואני מוציא את זה אל הפועל.

<שמעון נחמני: אני יכול לומר שיש לנו הרבה אירועים כאלה, הרבה מאוד, ויש גם עלייה באירועים האלה.

<שמעון נחמני: כל אירוע כזה, אנחנו נותנים לו טיפול מלא שזה אומר הוצאת צוות למעצרים, הכרת האישיות המדוברת, למידה וטיפול כולל מעצר.

<שמעון נחמני: יחידת הסייבר כן יודעת לעשות את זה.

<שמעון נחמני: בימים האחרונים נוספו כלים נוספים להתמודד מול זה ולתת לזה מענה טוב ומקדים כדי לצוד את זה.

<שמעון נחמני: אני יכול לומר שרבו המקרים, יש מעל עשרות מקרים בהם טיפלנו, שאני לא יודע להגיד מה מנענו אבל אני יודע להגיד בצורה בטוחה שהייתה מחשבה שם ואת המחשבה נטרלנו, ואת זה חשוב מאוד לציין.

<שמעון נחמני: על אותו מפגע אני יכול לומר שבמאפיינים הוא לבוש אחרת, הוא קליל, הוא צעיר בדרך כלל, הוא נטמע בסביבה, הוא מכניס את עצמו במראה דומה לאותה סביבה בה הוא פועל וכפי שציינת הפעילות שלהם ברשתות החברתיות קיימת.

קארין אלהרר: אתם מורידים סרטונים כאלה?

<שמעון נחמני: כן.

<שמעון נחמני: אני מקבל אותם בחלקם אפילו ישירות אלי כדי לתרגם לאיזו עוצמת טיפול ללכת, שקטה, יזומה ומהירה.

<שמעון נחמני: זה מתבצע.

<שמעון נחמני: זה יורד.

<שמעון נחמני: חלקם גם מועברים אלי לתת הנחיות מידיות לטיפול.

<שמעון נחמני: אפשר לומר שבעניין הזה מדינת ישראל בכלל וגם משטרת ישראל בפרט, עלינו מדרגה לאורך השנים ואנחנו די יודעים לשפר את האיתור ואת הטיפול.

<שמעון נחמני: ברשותכם, לסבר את האוזן לחברי הוועדה.

<שמעון נחמני: עד היום, ולצערי אני אומר עד היום – שזה לא כולל את הפיגועים האחרונים שהיו בדרך – עשרה מחבלים הרוגים, 13 מחבלים עצורים, 37 פצועי ירי שהיו המסיתים המרכזיים בתוך ההפגנות וטופלו.

<שמעון נחמני: חלקם הגדול השליכו בקבוקי תבערה לעבר כוחות ולעבר רכבים נוסעים בצירים ויידו אבנים.

<שמעון נחמני: מבחינת נפגעים, יש לנו שלושה אזרחים הרוגים וזה לא כולל את הנתונים האחרונים ויש לנו 25 אזרחים פצועים, 68 שוטרים פצועים ושוטר אחד שפצוע קשה מהאירוע בשער שכם ושוטר נוסף פצוע במקרה של המחבלת במחסום א זעים, כאשר בגופו הוא מנע פיגוע שיכול היה להיות פיגוע קשה מאוד.

<שמעון נחמני: זוהי תמונת המצב.

<שמעון נחמני: אני יכול לומר שהיא מאתגרת אותנו, היא נותנת לנו אתגרים חדשים בזירה, אנחנו דרוכים, אנחנו פרוסים בשטח.

<שמעון נחמני: אני יכול לומר שאני לא מזהה אצל השוטרים ולא אצל המפקדים ולו רגע אחד של עייפות מסוימת וזה כולל מרמת המפקדים שמלווים את השוטרים, הדרג הבכיר והמדיני וגם השר לביטחון פנים שמגבה את כל היחידות שפועלות בשטח.

<שמעון נחמני: בסך הכול אני יכול לומר שאנחנו גם ברמה המורלית וגם ברמה המבצעית מוכנים היטב לכל שנידרש, לכל פרק זמן ואין לנו היסוס לרגע אחד.

<שמעון נחמני: חשוב עוד לציין שצה"ל הגדול עומד לצדנו ויכול לסייע.

<שמעון נחמני: בשלב זה אנחנו לא שם.

<שמעון נחמני: אנחנו בנויים עם תכניות מגירה מאוד רחבות לגבי העתיד.

<שמעון נחמני: אתמול ישבתי על תכנית שחוזה את החודשיים-שלושה ושנה ואנחנו בנויים בצורה טובה.

קארין אלהרר: לגישתך הייתה היערכות מספקת מבעוד מועד?

קארין אלהרר: אני מדברת על גיוס מערך המילואים, על הקריאה לא לעלות יותר להר הבית.

קארין אלהרר: לא צריך היה לעשות את זה קודם?

<שמעון נחמני: אני חושב שההיערכות הייתה טובה מבעוד מועד.

<שמעון נחמני: אנחנו סיימנו אותה ב-30 ליולי.

<שמעון נחמני: זאת אומרת, ידענו לומר מה הם איומי הייחוס.

<שמעון נחמני: יכולתי להביא לוועדה מצגת שמדברת ב-30 ביולי על כל מה שאנחנו חשים בהקצנה.

<שמעון נחמני: זה קיים.

<שמעון נחמני: דיברנו במרחב ספטמבר על נאום אבו מאזן עוד ב-30 ביולי.

<שמעון נחמני: ידענו לומר מה יכול להיות בהתרחשויות, גם אנחנו וגם צה"ל.

<שמעון נחמני: התכנית המשולבת הכינה את המענה המשולב והטוב.

<שמעון נחמני: אני אומר, הוא הדרגתי ולכן השלב של הגיוס בא בשלב השני והוא מתבצע כרגע בהתאם להחלטה שהתקבלה בדרג המדיני והיא לא באה באיחור אלא היא באה בדיוק בזמן.

<שמעון נחמני: היא באה על פי התכנית בצורה סדורה.

<שמעון נחמני: גם הליך הבקשה והגיוס נעשה בהליך סדור מראש, כך שזה לא משהו מהיר שמוציאים אלא זאת תכנית סדורה שידענו אותה, שאם אנחנו מפעילים את שלב ב' לפני ג', יש בו שלב של גיוס מילואים.

קארין אלהרר: למי יש סמכות לעבור לשלב ג'?

קארין אלהרר: זאת החלטת ראש הממשלה?

<שמעון נחמני: ממלא מקום המפכ"ל עושה הערכה, ממליץ לראש הממשלה ולשר לביטחון פנים בהתייעצות עם שר הביטחון.

<שמעון נחמני: שר הביטחון מפעיל את הצווים והדברים מתבצעים וכך זה נעשה.

<שמעון נחמני: כל ההליך הזה נעשה בצורה סדורה לחלוטין.

קארין אלהרר: תודה.

קארין אלהרר: יש כאן נציגים של משרד החינוך?

<אריה מור: כן.

קארין אלהרר: שם ותפקיד לפרוטוקול.

<אריה מור: סמנכ"ל חירום ביטחון ובטיחות בשעת חירום.

קארין אלהרר: שאלה אקטואלית מהבוקר.

קארין אלהרר: היה דרוש להביא 5,000 תלמידים לכותל בשעה הקשה הזאת?

<אריה מור: קודם כל, לא הביאו 5,000 תלמידים.

<אריה מור: האירוע תוכנן ל-10,000 והוא לא היה קשור לתקופה.

<אריה מור: זה אירוע שנתי מתואם עם משטרת ישראל ומאושר על ידי משטרת ישראל.

<אריה מור: ביטלו כ-8,000.

<אריה מור: היו מתוכננים להגיע 1,500 ואחר כך יצאה הודעה לתקשורת לעצור את האירוע בגלל שהצירים חסומים.

<אריה מור: לפי קצין האג"ם של תחנת ציון, עלות האבטחה שניתנה לתנועה הזאת לכותל שהיא רגילה לגמרי – אגב, טיולים ממשיכים וממשיכים לטייל ברחבי הארץ – בהתאם להנחיות משטרת ישראל והצבא.

<אריה מור: במידה והנחיות משטרת ישראל והצבא יהיו שבאזורים ובמקומות מסוימים הם אוסרים עלינו, אנחנו אוסרים.

<אריה מור: יש לנו חדר מצב טיולים ואירועים שפועל 24/7, מתואם עם התחנות, מתואם עם החטיבה, מתואם עם הגורמים השונים ומתבטלים האירועים בהתאם להנחיות.

<אריה מור: מתבצעת הערכת מצב כל יום.

קארין אלהרר: איך אתם ערוכים?

<אריה מור: יש לנו קשר ישיר לכל הגורמים.

קארין אלהרר: איך אתם ערוכים מבחינת הגנה על בתי ספר וגנים בעת הרגישה הזאת?

<אריה מור: ראשית, זה מערך שעובד כל השנה.

<אריה מור: יש 17 אלף גני ילדים במדינת ישראל ויש 4,500 בתי ספר ופנימיות ו-2.2 מיליון תלמידים שיוצאים כל בוקר ללימודים.

<אריה מור: אבטחת מוסדות חינם, על פי החלטת ממשלה, באחריות משטרת ישראל.

<אריה מור: השומרים והמאבטחים פועלים על פי הנחיות משטרת ישראל והאחריות היא של המשטרה.

<אריה מור: יחד עם זאת, הם פועלים בהנחיה ובטיפול ישיר של קציני הביטחון ברשויות המקומיות שהם מונחים שלי.

<אריה מור: הוצאנו הנחיות לשטח.

<אריה מור: אנחנו מתואמים עם המשטרה גם בתהליך ההכנות לפתיחת שנת הלימודים, היערכות לפתיחת שנת הלימודים, חגי תשרי ובעיקר חזרה מהחופשה כולל טיפול בגני הילדים והסריקות תוגברו מאבטחים גם בירושלים למרות שיש קושי בגיוס מאבטחים בירושלים בכלל באופן כללי.

<אריה מור: הופצו הנחיות לכניסת זרים, לכניסת הורים לבתי הספר, להפעלת משמרות זה"ב.

<אריה מור: יושבת כאן נציגת שפ"י.

<אריה מור: אנחנו בקשר עם המנהלים וכרגע אנחנו סומכים על משטרת ישראל וגם על הציבור כי ההנחיות כרגע שמשרד החינוך קיבל הן שגרה ואנחנו קצת הגברנו מעל השגרה.

<אריה מור: אגב, כולל טיולים.

קארין אלהרר: תודה.

קארין אלהרר: אני מקווה שפחות לכותל בעת הזאת.

<שמעון נחמני: ברשותך, אני יכול לענות לעניין הכותל?

קארין אלהרר: כן.

<שמעון נחמני: הכותל מבחינתנו הוא סמל.

<שמעון נחמני: מבחינתנו אנחנו נשקיע ככל שנידרש כדי לייצר את הביטחון לכל בי הכותל בכל דרך ובכל משמעות, גם אם נצטרך לשים יותר מערכים וכך עשינו.

<שמעון נחמני: היום מרחב דוד, מעבר ל-380 שוטרים שלו, קיבל 700 שוטרים שפועלים במעגל הזה שנקרא כותל מערבי, צירי הגעה לכותל המערבי, כל מה שאנחנו מכירים בעיר העתיקה עצמה, מעברים וכניסות.

<שמעון נחמני: הוצבו שם מגנומטרים.

<שמעון נחמני: ביקשנו כהחלטה, גם ממלא מקום המפכ"ל החליט את ההחלטה הזאת, שאנחנו ניתן לציבור לחיות את חייו באשר הוא, בטח לא במקומות שנקראים הכותל המערבי, אותם מוזיאונים, אותם אתרים שחשובים לנו לביקור.

<שמעון נחמני: זה לא קל אבל אנחנו מקפידים ועושים את זה.

קארין אלהרר: נראה לי שבעת הזאת אפשר היה לנסות להקל.

<אריה מור: השאלה כמה זמן זה יימשך.

קארין אלהרר: זאת שאלה טובה וחשובה.

<אריה מור: האירוע היה מתוכנן להתקיים גם ברגעים אלה ובוטל בעקבות האירועים של הצירים החסומים כי עד שיגיעו מרמת הגולן ייתקעו בצירים.

<אריה מור: לכן היה עדיף להגיד לעצמנו עכשיו שנעצור את האירוע.

<אריה מור: יש טיול כרגע על החומה של 25 תלמידים, טיול מאושר על ידי תחנת דוד ועל ידי המשטרה ולא ביטלנו אותו.

<אריה מור: זאת כרגע המדיניות.

<אריה מור: אם יגדירו שזה אזור מסוכן ואסור להגיע לכותל, זאת אמירה מאוד בעייתית למערכת החינוך ולמדינת ישראל בכלל.

מאיר כהן: זה לא נאמר מאז שחרורה של ירושלים ב-1967.

מאיר כהן: אתה יודע את זה.

<אריה מור: אני יודע.

מאיר כהן: זה לא ייאמר.

<אריה מור: אנחנו פועלים בסדר.

מאיר כהן: אני רוצה לשאול משהו.

מאיר כהן: אפשר, גברתי היושבת ראש?

קארין אלהרר: בוודאי.

מאיר כהן: החוות החקלאיות, יש במדינת ישראל ארבעים חוות חקלאיות שהילדים מכל בתי הספר מגיעים אליהן.

מאיר כהן: כל בית ספר מקצה שעות.

מאיר כהן: זה מין בית ספר או לא בית ספר אבל החוות החקלאיות קיבלו הודעה בשבוע שעבר – ברחבי הארץ יש ארבעים כאלה – שיותר לא יוצבו שומרים בכניסה לחוות האלה.

<אריה מור: יש לי תשובה טובה.

מאיר כהן: רגע.

מאיר כהן: הם קיבלו את ההודעה דווקא עכשיו.

מאיר כהן: למה זה מוביל אותנו?

מאיר כהן: במקומות שהרשות היא חזקה, הרשות מיד אמרה שאלה יצאו, אני נכנסת.

מאיר כהן: במקום שהרשות היא חלשה, קיבלתי מכתב מראשי רשויות.

<אריה מור: פתרנו את זה.

מאיר כהן: תבורך.

מאיר כהן: רק תגיד לי איך עשיתם את זה.

<אריה מור: אני אגיד לך איך עשיתי את זה.

<אריה מור: קודם כל, התקנים מחולקים על ידי משטרת ישראל והתקציב על ידי משטרת ישראל.

<אריה מור: חטיבת האבטחה החליטה באופן חד צדדי שזה לא מוסד.

<אריה מור: אנחנו מתנגדים להגדרה הזאת שזה לא מוסד, היות וזה מוסד קולט כחווה חקלאית כמו מרכז למחוננים.

מאיר כהן: לגמרי.

<אריה מור: הבענו את התנגדותנו בכתב ובעל פה.

<אריה מור: אתמול אחרי שיחות עם דני קריבו סמנכ"ל תקציבים של המשרד לביטחון פנים יחד עם חטיבת האבטחה, הבוקר התקשר אלי דני קריבו והסכים לבקשת משרד החינוך להחזיר את השומרים לחוות, את כל התקנים, עד דיון שיתקיים בסוף החודש לגבי החוות וכולי וכולי.

מאיר כהן: אני שמח.

קארין אלהרר: אנחנו צריכים לעקוב בסוף החודש.

<אריה מור: אחרי כל דבר צריך לעקוב במדינת ישראל.

<אריה מור: דרך אגב, גם אני עוקב.

מאיר כהן: אני שמח כי אתמול דיברתי בערבית מרוקאית במשרד לביטחון פנים וזה עזר.

<אריה מור: גם אני מרוקאי.

מאיר כהן: יופי.

מאיר כהן: אני שמח.

מאיר כהן: זה יופי של דבר.

קארין אלהרר: מר איתי חיים, מנכ"ל תחבורה בדרך שלנו.

<איתי חיים: מנכ"ל תחבורה בדרך שלנו, ארגון נוסעי התחבורה ציבורית בישראל.

<איתי חיים: מכאן אני רוצה קודם כל לאחל החלמה לפצועים בעקבות הפיגועים שהיו היום וגם אתמול.

<איתי חיים: לצערי הרב תחבורה ציבורית משמשת יעד מרכזי למפגעים.

<איתי חיים: מדובר בכלי להסעת המונים ואנחנו מדברים כאן על אוטובוסים, חלילה וחס לא ברכבות, אבל אנחנו רואים היום בקו 78 בירושלים, אתמול קו 185 לירושלים.

<איתי חיים: בשבועיים-שלושה האחרונים היו הרבה מאוד זריקות אבנים, אם זה בנצרת עילית, ביפו, ליד כרמיאל ובמקומות נוספים.

<איתי חיים: זה רצף אירועים מתגלגל והציבור מתחיל לאבד אמון בשל היעדר אבטחה.

<איתי חיים: אני רוצה להעלות כאן איזושהי נקודה.

<איתי חיים: בשנת 2007 בוטלה יחידת האבטחה לתחבורה הציבורית, יחידת מגן, מאחר שהסתיימה אז האינתיפאדה השנייה והמצב היה טוב יותר.

<איתי חיים: אבל היום אנחנו באמת בתחושה בגלל רצף האירועים המתגלגל שאין כאן מענה גם לנוסעים ואלה נוסעים שממתינים בתחנות ולא רק נוסעים באוטובוסים ובעיקר לנהגים שלא נושאים אתם כלי נשק והם משמשים גם קופאים.

<איתי חיים: הם גם מסיעים את הרכב בעצמם והם צריכים לדאוג גם לאבטחה בתוך האוטובוסים.

<איתי חיים: הנהגים שואלים באמת מה הם צריכים לעשות במצב חירום כשאין להם דרך להגן לא על עצמם ולא על הנוסעים.

<איתי חיים: יש סיטואציה נוספת שהיא מאוד בעייתית.

<איתי חיים: היום אנחנו נמצאים במצוקה מאוד גדולה של מחסור בנהגי תחבורה ציבורית.

<איתי חיים: חלק גדול מהנהגים הם מהמגזר הערבי, חלקם מקבלים גם איומים כלשהם לא להגיע לעבודה או כן להגיע לעבודה בגלל המצב.

<איתי חיים: זה מצב שהוא מאוד מורכב וצריך לתת את הדעת גם לגבי המצב הזה.

מאיר כהן: אתה יכול לציין דברים ספציפיים או שזאת התחושה?

<איתי חיים: דיברתי עם הוועדים של נהגי התחבורה הציבורית.

<איתי חיים: פניות אישיות שגם מגיעות אלינו.

<איתי חיים: אלה לא דברים שאני יכול להעלות כרגע בדיון הזה.

קארין אלהרר: משטרת ישראל, אני אשמח להתייחסות שלכם לגבי יחידת מגן.

<שמעון נחמני: יחידות מגן הן יחידות שמומנו מתקציב אחר והופעלו ולכן אני לא בקי בנתון הזה ומהיכן התקציב ליחידה.

<שמעון נחמני: האם צריך לפעול ולהפעיל אותה, גם זה נושא שצריך לחשוב עליו ביח"מ.

מאיר כהן: זה התקבל בהחלטת ממשלה.

<שמעון נחמני: נכון.

<שמעון נחמני: לעניין הזה אני לא יכול לתת תשובה לאיתי.

קארין אלהרר: דרך אגב, מה צריך לעשות עכשיו כדי שהיחידה תחזור לפעול?

<שמעון נחמני: צריך לבחון את כל המרכיבים וצריכה להתקבל החלטה בהיבט של הפעלת היחידה הזאת עם כל המשמעויות שלה.

<שמעון נחמני: מכאן הדבר הזה יצטרך לבוא לבחינה ואם הוא יבוא לבחינה, הוא גם יבוא לאיזושהי החלטה בעניין.

קארין אלהרר: ויפה שעה אחת קודם.

<שמעון נחמני: נכון.

<שמעון נחמני: אני יכול לומר רק דבר אחד.

<שמעון נחמני: לאור המצב שציין איתי בהיבט של התחבורה הציבורית בכלל, יצאו הנחיות לקציני הביטחון בכל החברות והם פועלים על פי אותם כללים של חטיבת האבטחה בהיבט של שימת הדגש.

<שמעון נחמני: אני יכול לומר גם ממה שהיה בתל אביב עם נהג האוטובוס שגילה אומץ ותושייה רבה בטיפול במחבל ובכלל הנהגים די ערניים, די עושים מלאכתם קודש.

<שמעון נחמני: גם באירוע האחרון וגם באירוע של אתמול בלילה, פעילות הנהג הייתה יוצאת מן הכלל והדברים כן יורדים לנהגים והם מבצעים.

<שמעון נחמני: לשאלת הבקשות לשאת נשק, כל מקרה מובא לגופו.

<שמעון נחמני: יש נהגים מאוכלוסיות מסוימות ואיתי מכיר אותם ויש כאלה בשכר או שלא בשכר.

<שמעון נחמני: יש גם נהגים שנושאים נשק וביניהם גם בן משפחתי.

<שמעון נחמני: אני יודע שכל מקרה נדון לגופו.

<שמעון נחמני: ניתנת העדפה מסוימת למי שעומד בקריטריונים.

<שמעון נחמני: זה נבחן בציר של המשרד לביטחון פנים ונכון לבוא בעניין הזה מול המשרד לביטחון פנים.

<שמעון נחמני: אני רשמתי לי את זה ואני אשים את זה על שולחן חטיבת האבטחה לשיח מולכם.

מאיר כהן: במשרד לביטחון פנים יש החמרה בחלוקת נשק והסיבות הן סיבות מצוינות.

מאיר כהן: כשר רווחה ישבנו עם המשרד לביטחון פנים כי הם ביקשו שאנחנו ניקח אחריות.

מאיר כהן: הייתה תקופה של פגיעה בבנות זוג.

מאיר כהן: גם היום אני עדיין לא רואה מצב שצריך לשחרר את החבל.

<שמעון נחמני: הקריטריונים הם ברורים והם טובים.

מאיר כהן: להערכתי לא צריך לשנות אותם.

קארין אלהרר: תודה.

קארין אלהרר: משרד מבקר המדינה, באמת יש זמן לכל דבר ועכשיו אנחנו נמצאים בעיצומה של תקופה שלא ברור בכלל מתי היא תסתיים אבל כן ראיתי לנכון לקיים את הדיון הזה ולהפנות את תשומת לבכם.

קארין אלהרר: אנחנו לא מבקרים אלא מבררים.

קארין אלהרר: כשיגיע הרגע, צריך לבחון את ההתנהלות ואת הדברים.

מאיר כהן: אני יכול לשאול עוד שאלה?

קארין אלהרר: כן.

מאיר כהן: שאלה למשרד החינוך.

מאיר כהן: אם עניתם, אני מצטער אבל עברתי מוועדה לוועדה.

מאיר כהן: האם יש בימים האלה שינוי בגודל הקבוצה המאובטחת?

<אריה מור: בטיולים?

מאיר כהן: כן.

מאיר כהן: מאבטח לשלושים אנשים או מאבטח ל-15?

מאיר כהן: האם אתם לא מוצאים לנכון לשנות?

מאיר כהן: אני אקדים ואומר שהייתי שלושים שנים מנהל בית ספר.

מאיר כהן: היו מקרים שקיבלנו החלטות עצמאיות בשיח מול המשטרה המקומית.

מאיר כהן: הייתי מרים טלפון למפקד התחנה ומתייעץ אתו.

מאיר כהן: זאת הייתה החלטה שלי כמנהל בית ספר בגלל אירוע מסוים לצאת עם שני מאבטחים.

מאיר כהן: האם משרד החינוך עושה את זה ברמה הארצית?

<אריה מור: קודם כל, עשינו הערכת מצב יחד עם הגורמים שלנו ויחד עם המשטרה.

<אריה מור: ההנחיות של המשטרה, לא משנים את ההנחיות.

<אריה מור: יחד עם זאת, כמות הביטולים היא עצומה.

מאיר כהן: הביטולים.

<אריה מור: היא עצומה.

<אריה מור: אני מנתח כל יום, בעיקר למזרח העיר.

מאיר כהן: גם טיולים רגילים?

<אריה מור: גם טיולים רגילים התחילו להתבטל.

<אריה מור: חמד שזה האירוע של היום מ-10,000 ירד ל-1,500.

<אריה מור: בכל אותם מקומות שעדיין לא ביטלו, החמרנו באזורים שאין נשק בכלל וזה אומר שנתנו הנחיות שאפשר לקחת.

מאיר כהן: טיול שיוצא לתל אביב הוא טיול שהוא בלי נשק.

<אריה מור: לא.

<אריה מור: טיול לתל אביב - - -

מאיר כהן: עד עכשיו, בהגדרה.

<אריה מור: ונשאר בלי נשק.

<אריה מור: כל יציאה למוזיאון ולכל סיור, אלה המון פעילויות שהן לא בשטח הפתוח.

<אריה מור: ירושלים, יש לה הנחיות אחרות אבל גם כאן המעקב הוא בחדר מצב.

<אריה מור: הבוקר הוספנו הנחיה לכל הטיולים שמתוכננים לצאת באזור 3, שזה האזור ללא נשק, שייקחו הורים ורצוי אם יש להם נשק אישי כי זה גם עניין של התארגנות ועלויות.

<אריה מור: אתה מכיר את זה מוועדת החינוך.

מאיר כהן: כן.

מאיר כהן: שאלה שנייה, ברשותך, ותענה לי.

מאיר כהן: עד לפני כ-15 שנים היו כיתות כוננות בתוך בתי הספר.

מאיר כהן: זאת אומרת, בחרו ארבעה, חמישה, שישה מורים ונתנו להם נשק.

מאיר כהן: אחת לשלושה חודשים הם היו יוצאים למטווח ושיבצו אותם בתוך בית הספר כאשר אז יצרת בתוך בית הספר ארבעה, חמישה, שישה נושאי נשק שהם היו מעין כיתת כוננות קטנה בתוך בית הספר.

מאיר כהן: ביטלו את זה.

<אריה מור: אני ביטלתי.

מאיר כהן: עשית טעות, אבל בסדר.

<אריה מור: יכול להיות.

<אריה מור: 13 אלף כלי נשק.

<אריה מור: עת דיברו על צמצום כלי הנשק ברחובות, לא אמרו- - -

מאיר כהן: אלה מורים.

<אריה מור: עשינו בדיקה.

<אריה מור: תשעים אחוזים מהמורים לא הביאו את הנשק לבית הספר.

<אריה מור: המורה נחמה עם הנשק בתיק.

מאיר כהן: לא מבטלים רעיון מצוין כי יש בעיות משמעת.

<אריה מור: זה לא רעיון מצוין.

<אריה מור: לדעתי זה לא רעיון מצוין.

<אריה מור: בדקנו את זה.

<אריה מור: אני איש אבטחה במשך עשרים שנים – אל על, שגרירויות, משטרה – ואני מכיר את זה טוב.

<אריה מור: לתת מענה לאירוע, גם אני – והיום אני כבר לא מתאמן, אחרי שעשיתי את זה עשרים שנים – פחות טוב.

<אריה מור: אני נשחק.

<אריה מור: כמה כדורים שהמורים האלה ירו, לא הביאו את הנשק לבית הספר.

<אריה מור: זה היה וולנטרי.

<אריה מור: לא קיבלו על זה כסף.

<אריה מור: ארגוני המורים וגם הבקשה לצמצם את כל כלי הנשק, השארנו באופן וולנטרי למי שרוצים.

<אריה מור: כרגע מחולקים 600 כלי נשק כאלה באיו"ש, בקו העימות, בקו התפר, בבתי ספר וכולי וגם לטובתם להגנה עצמית.

<אריה מור: אבל כל השאר, 13 אלף, הטבענו בים.

<אריה מור: גם לא היה לזה ערך כלכלי.

<אריה מור: המשטרה הוציאה הנחיה כתובה שהברטות כבר לא טובות.

<אריה מור: אז אם הן לא טובות, נקנה עכשיו 15 אלף ונשקיע עשרות מיליוני שקלים?

מאיר כהן: אני חושב שאפשר לשנות את זה ואפשר לחשוב מחדש איך יוצרים כוח כזה בתוך בתי הספר.

מאיר כהן: אני לא מזלזל לא במורה שיכולה כן להגן ולא במורה שיכול לעשות זאת.

<אריה מור: אנחנו מאפשרים, על פי חוזר מנכ"ל, למורים שיש להם נשק להגנה עצמית להגיע אתו.

מאיר כהן: צריך לעודד אותם להביא את זה על ידי זה שיספקו להם כלי נשק.

מאיר כהן: להערכתי אנחנו נצטרך לקבל החלטה כזאת.

<אריה מור: אם המצב יחמיר, זה משהו אחר.

קארין אלהרר: מר חיו.

מאיר כהן: תודה רבה.

מאיר כהן: אני מתנצל.

מאיר כהן: יש לי דיון נוסף.

<יובל חיו: אנחנו נמצאים באורח שוטף בקשר עם משטרת ישראל.

<יובל חיו: אני מבקש בימים האלה באמת לחזק את המשטרה במשימות המורכבות שלה.

<יובל חיו: אני מקווה שיהיה עמה כוחה להמשיך הלאה כי כך זה נראה כרגע.

<יובל חיו: כמובן שאנחנו כרגע בעת הזאת לא בשיח ביקורתי.

<יובל חיו: בכל זאת הייתי רוצה לשאול שאלות מתוך הסתכלות קצת קדימה.

<יובל חיו: מחוז ירושלים מתמודד עם אתגר לא פשוט בגיוס כוח אדם למחוז מבחינת מוטיבציות לשרת במחוז כזה או במחוז אחר.

<יובל חיו: אני מבין שדובר על תמריצים שתקבלו לעניין הזה.

<יובל חיו: האם תוכל לפרט בהקשר הזה?

<יובל חיו: אם יש לך פרטים שתוכל לתת לגבי הרכבת הקלה.

<יובל חיו: היכן זה עומד כרגע בירושלים מבחינת התנועה שלה, מבחינת ההיערכות שלכם קדימה בעניין הזה?

<שמעון נחמני: עניין שוטרי ירושלים, התגמולים והתמריצים.

<שמעון נחמני: גם השוטרים המתגברים את ירושלים, ובימים אלה אנחנו מסיימים מול האוצר תכנית.

קארין אלהרר: מענק הבירה.

<שמעון נחמני: מענק הבירה.

<שמעון נחמני: נכון.

<שמעון נחמני: לשוטר המקומי ולשוטר המתוגמל.

<שמעון נחמני: השוטר המקומי, מעבר למענק הבירה, מקבל עוד סל רחב של תנאים, בחלקם גם תנאים כתמריצים להגיע ולשרת בירושלים, כמו השתתפות בשכר דירה, נופש משפחות ועוד.

<שמעון נחמני: זאת על מנת להביא את השוטר ממרכז הארץ לשרת בירושלים.

<שמעון נחמני: היום אין ביקוש לזה, וזה נכון.

<שמעון נחמני: הפערים הם גדולים בכלל יחידות מחוז ירושלים ויש קושי רב בגיוס.

<שמעון נחמני: אני מקווה שהתכנית הזאת תיתן השלמה.

<שמעון נחמני: לדוגמה, מענק הבירה, כל שוטר במחוז ירושלים יקבל 10,000 שקלים שנתי כמענק הבירה.

<שמעון נחמני: שוטר שמתגבר את ירושלים והוא בקטגוריה הראשונה שהוא מגיע מראש פינה, הוא מגיע מצפת, הוא מגיע מחיפה לתגבר את ירושלים, הוא יקבל במהלך השנה, אם הוא תגבר מעל 13 ימים, 4,000 שקלים ואם הוא תגבר מעל 25 ימים – לא ברצף, אלא במהלך השנה – הוא יקבל מענק שנתי של 8,000 שקלים.

<שמעון נחמני: זאת אומרת, לייצר מצב שהשוטר שמגיע לכאן ועובד 12 שעות יומיות ועוזב את הבית וישן בירושלים ועושה פעילות סיזיפית וקשה – ואני מדגיש כאן שמדובר על אגן העיר העתיקה, שזה מרחב דוד, מרחב קדם ותחנת שפט – השוטרים שבנקודות החיכוך אתו מתמודד מחוז ירושלים, יזכו למענק הזה.

<שמעון נחמני: זה בהיבט הזה.

<שמעון נחמני: לעניין הרכבת הקלה.

<שמעון נחמני: המדיניות של ממלא מקום המפכ"ל וגם מפקד מחוז ירושלים היא שהרכבת הקלה תנוע בכל הצירים שהיא אמורה לתת בהם שירות לציבור.

<שמעון נחמני: אנחנו קיבלנו נתונים שביום נוסעים ברכבת הקלה, היום, 120 אלף משתמשים.

<שמעון נחמני: זה נתון אדיר.

<שמעון נחמני: אני אומר שמבחינתנו ברור שישנם אירועים לאורך תוואי הרכבת אבל אותם אירועים מטופלים במידי.

<שמעון נחמני: על תוואי הרכבת יש תשתית מבצעית חדשה שפיתחנו לאורך החודשים - זה גם עלה כאן בדיון לפני מספר חודשים – באמצעים טכנולוגיים, ביכולת למנוע זריקות אבנים, ביכולת למגן את האוטובוסים, התקנת מצלמות וביכולת לטפל באותן נקודות חיכוך ושם הוצבו שוטרים.

<שמעון נחמני: נוצרה איזושהי תכנית מלאה לרכבת הקלה.

<שמעון נחמני: יש מפקדה שלמה שפועלת על ציר הרכבת הקלה בדגש על אותם ישובים בהם יש את זריקות האבנים על הרכבת הקלה.

<שמעון נחמני: כל זה במטרה, יחד עם החברות, לייצר סוג של בכל זאת ועל אף הכול הרכבת תיסע על הצירים שנקבעו לה.

<יוסי ביינהורן: השאלה שלי מופנית לרמ"ח מבצעים.

<יוסי ביינהורן: אני מנהל חטיבת הביטחון במשרד מבקר המדינה.

<יוסי ביינהורן: אנחנו ערכנו ביקורת וביקורת מעקב מ-2010 ו-2013 על מערך המג"ב.

<יוסי ביינהורן: כפי שציינת קודם, אתם מסתמכים היום רבות על הנכונות שלהם להגיע ולפרוס אותם והם באמת מהווים כוח חשוב.

<יוסי ביינהורן: השאלה שעלתה בביקורת, גם הבסיסית וגם המעקב, הייתה שלאור אי הקצאת ימי מילואים מספקת לכוחות האלה, יש בעיה עם הכשירות שלהם גם אליבא דהגדרות של משטרת ישראל ושל מג"ב עצמו.

<יוסי ביינהורן: השאלה אם מאז קרה משהו, האם השתפר משהו או נמצא בשטח כוחות שהגיעו והם נכונים אבל השאלה מה מצב הכשירות שלהם.

<שמעון נחמני: כל שוטר למעשה עושה את האימון.

<שמעון נחמני: ההפעלה שלהם היא לשלוש שנים.

<שמעון נחמני: אם ראית בבקרה או בביקור שעשית.

<יוסי ביינהורן: זה לא ביקור.

<יוסי ביינהורן: זאת ביקורת.

<שמעון נחמני: בביקורת שעשית.

<שמעון נחמני: זיהית שם שיש סקאלה של שלוש שנים הפעלה.

<שמעון נחמני: בשלוש השנים הוא גם מופעל תעסוקתית וגם אימונית.

<שמעון נחמני: קיבלנו תוספת של 1,100 ימי אימון למערך שהיה.

<יוסי ביינהורן: מתי זה קרה?

<שמעון נחמני: זה קרה לפני כשנה מול האוצר.

<שמעון נחמני: אם אני לא טועה זה מיד אחרי אירועי צוק איתן.

<יוסי ביינהורן: הביקורת היא מסוף שנת 2013, תחילת שנת 2014.

<שמעון נחמני: מיד אחרי צוק איתן הנושא הזה עלה ואז תוגברו ימי המילואים.

<שמעון נחמני: יחד עם זאת הוחלט שכל כוח שמופעל, יוצב לשלושה ימי תעסוקה כמו עכשיו הכוח שאנחנו קולטים שמוצב לשלושה ימי תעסוקה.

<יוסי ביינהורן: תעסוקה או אימון?

<שמעון נחמני: אימון לפני תעסוקה.

<שמעון נחמני: לאחר מכן הוא נכנס למשימות שלו.

<שמעון נחמני: הכנתי אתמול את התכנית לממלא מקום המפכ"ל כי הדיון הוא עכשיו.

<שמעון נחמני: כולם ביצעו.

<שמעון נחמני: אין מסגרת שמגויסת ללא ביצוע.

<יוסי ביינהורן: אתם שקטים עם מצב הכשירות שלהם?

<שמעון נחמני: כן.

<שמעון נחמני: יחד עם זאת, גם באמצעים, בימ"חים, אנחנו כיום נמצאים עם אמצעים לשמונה פלוגות.

<יוסי ביינהורן: לגבי הציוד דווקא ציינו בביקורת שיש שיפור.

<שמעון נחמני: נכון.

<שמעון נחמני: עוד דבר נוסף שאני רוצה לומר סביב מערך המילואים.

<שמעון נחמני: יש הצעה שעומדת על שולחנו של השר לביטחון פנים עם האוצר, להגדיל את המערך בעוד עשר פלוגות.

<שמעון נחמני: המשמעות היא עוד שבעים מיליון שקלים.

<שמעון נחמני: הצעה סדורה לתקציב חד פעמי ולתקציב שוטף.

<שמעון נחמני: אני חבר באותו צוות ואני חושב שנעשתה שם עבודה כדי לייצר מערך יותר גדול.

<שמעון נחמני: מג"ב יכול לעמוד בהתבסס על כך שכמות השחרורים של לוחמים ממג"ב בשנה האחרונה הייתה בערך כ-1,100 ומשם ניתן לקחת עוד אלף לאותו מערך.

<שמעון נחמני: הדבר הזה הוא אפשרי וזה רק עניין תקציבי שאמור לבוא לפתרון מול האוצר.

<יובל חיו: תכנית מידית?

<שמעון נחמני: כן.

<יובל חיו: אתם בהנחות שלכם להתפתחויות לחודשים הקרובים כבר לוקחים אופציה שגם תעשו שימוש בכוחות האלה?

<שמעון נחמני: לא.

<שמעון נחמני: לא כללנו אותם.

<שמעון נחמני: כרגע הנושא הזה לא מושלם בכל מה שנדרש ממנו – הרכש, ההכשרה והתקצוב שלו – אבל אנחנו סימנו אותו.

<שמעון נחמני: התכנית למעשה רחבה והיא ברת ביצוע.

<שמעון נחמני: היא ברת ביצוע גם במודל הצבאי וגם במודל המשטרתי.

<שמעון נחמני: זאת אומרת, לצבא יש את היכולות לגייס ולהעביר אבל היא ברת ביצוע לכן כרגע מתוך החיזוי שלנו והתכנית העתידית, אנחנו לא רואים את הצורך למידי.

קארין אלהרר: תודה רבה.

קארין אלהרר: אני רוצה להודות לכם על שהגעתם בעת הזאת, ביום המאוד קשה הזה, ושוב להודות לכם על העבודה הקשה והמאומצת שגם מוכיחה את עצמה.

קארין אלהרר: אני נועלת את הישיבה.